**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՅՈՒՋԵՏԱՅԻՆ ՀԱՄԱԿԱՐԳԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության բյուջետային համակարգի մասին» 1997 թվականի հունիսի 24-ի ՀՕ-137 օրենքի (այսուհետ՝ Օրենք) 1.1-ին հոդվածում «բյուջեների վրա» բառերից հետո լրացնել «, եթե օրենքով այլ բան նախատեսված չէ» բառերը և կետադրական նշանը.

**Հոդված 2.** Օրենքի 12-րդ հոդվածը լրացնել նոր 4-րդ մասով՝ հետևյալ բովանդակությամբ.

«4. Սույն հոդվածը չի տարածվում Երևան քաղաքի կողմից վարկերի, փոխառությունների ներգրավման և համայնքային պարտատոմսերի և այլ արժեթղթերի թողարկման (տեղաբաշխման) գործընթացի վրա:».

**Հոդված 3.** Օրենքի 28.2-րդ հոդվածի 1-ին մասի «Մուտքերի գծով» բաժնի 2-րդ կետի «բ» ենթակետում «Տեղական ինքնակառավարման մարմինների կողմից պարտատոմսերի թողարկման և տեղաբաշխման կարգը սահմանում է կառավարությունը» բառերը փոխարինել «Տեղական ինքնակառավարման մարմինների (բացառությամբ՝ Երևան քաղաքի) կողմից պարտատոմսերի թողարկման և տեղաբաշխման կարգը սահմանում է կառավարությունը» բառերով.

**Հոդված 4.** Օրենքի 30-րդ հոդվածը լրացնել նոր 5-րդ մասով՝ հետևյալ բովանդակությամբ.

«5. Սույն հոդվածը չի տարածվում Երևան քաղաքի կողմից վարկերի, փոխառությունների ներգրավման և համայնքային պարտատոմսերի և այլ արժեթղթերի թողարկման (տեղաբաշխման), ինչպես նաև Երևան քաղաքի բյուջեի միջոցների հաշվին վարկերի, փոխառությունների տրամադրման և արժեթղթերի ձեռքբերման գործընթացի վրա:».

**Հոդված 5.** Օրենքի ամբողջ տեքստում «փոխատվություն» բառը՝ համապատասխան հոլովաձևերով փոխարինել «փոխառություն» բառով՝ համապատասխան հոլովաձևերով:

**Հոդված 6.** Սույն օրենքն ուժի մեջ է մտնում պաշտոնական հրապարակման օրվանից մեկ ամիս հետո: