**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ   
ՕՐԵՆՔԸ**

**«ԳՆՈՒՄՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Գնումների մասին» 2016 թվականի դեկտեմբերի 16-ի ՀՕ-21-Ն օրենքի (այսուհետ՝ Օրենք) 6-րդ հոդվածի 1-ին մասում «4-րդ և 5-րդ կետերով» բառերը փոխարինել «4-րդ, 5-րդ կետերով և 2-րդ մասով» բառերով:

**Հոդված 2.** Օրենքի 23-րդ հոդվածը լրացնել նոր 2-րդ մասով՝ հետևյալ բովանդակությամբ.

«2. Տեղական ինքնակառավարման մարմինների կողմից գնումը կարող է կատարվել մեկ անձից նաև համայնքի ավագանու սահմանած դեպքերում՝ յուրաքանչյուր տարվա ընթացքում տվյալ տարվա համար հաստատված համայնքի բյուջեի ընդհանուր չափի մեկ տոկոս գումարի չափով գնումներ կատարելու համար: Ընդ որում, նշված չափի հաշվարկման մեջ չեն ներառվում սույն հոդվածով նախատեսված մյուս հիմքերով կատարված գնումների գումարի չափերը:»:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվանից մեկ ամիս հետո: Սույն օրենքից բխող ենթաօրենսդրական նորմատիվ իրավական ակտն ընդունվում է, իսկ գործող ենթաօրենսդրական նորմատիվ իրավական ակտերում փոփոխությունները կատարվում են սույն օրենքի ընդունումից հետո մեկ ամսվա ընթացքում: