**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈԻ ՄԱՍԻՆ**

**Հոդված 1.** 2016 թվականի հոկտեմբերի 4-ի Հայաստանի Հանրապետության հարկային օրենսգրքի (այսուհետ՝ Օրենսգիրք) 2-րդ հոդվածի՝

1) 1-ին մասում «3-րդ մասի 1-6-րդ կետերում» բառերը փոխարինել «3-րդ մասի 1-7-րդ կետերում» բառերով.

2) 3-րդ մասում լրացնել նոր 7-րդ կետ՝ հետևյալ բովանդակությամբ.

«7) «Երևան քաղաքում տեղական ինքնակառավարման մասին» օրենքի:».

**Հոդված 2.** Օրենսգրքի 46-րդ հոդվածի 3-րդ մասը շարադրել նոր խմբագրությամբ.

«3. Տեղական հարկերի և (կամ) տեղական վճարների գծով հարկային պարտավորության կատարում (մարում) է համարվում Օրենսգրքին և (կամ) վճարների վերաբերյալ Հայաստանի Հանրապետության օրենքներին, ինչպես նաև դրանց հիման վրա և դրանց իրականացումն ապահովելու նպատակով ընդունված ենթաօրենսդրական նորմատիվ իրավական ակտերին համապատասխան հաշվարկված՝ վճարման ենթակա տեղական հարկի, վճարի, ինչպես նաև դրանց գծով տույժերի և (կամ) տուգանքների գումարների վճարումը համապատասխան հարկային պարտավորությունը հաշվառող՝ տեղական բյուջեի գանձապետական հաշվին: Սույն մասով սահմանված հարկային պարտավարությունների կատարումը (մարումն) իրականացվում է սույն Օրենսգրքով և համայնքի հանդեպ առկա հարկային պարտավորությունների իրականացման կարգը սահմանող այլ իրավական ակտերով սահմանված կարգով և հերթականությամբ:».

**Հոդված 3.** Oրենսգրքի 64-րդ հոդվածի 2-րդ մասի 18-րդ կետում և 103-րդ հոդվածի 2-րդ մասի 2-րդ կետում «համայնքային կառավարչական հիմնարկների» բառերից հետո լրացնել «, այդ թվում՝ համայնքային հիմնարկների)» բառերը.

**Հոդված 4.** Օրենսգրքի 64-րդ հոդվածի 2-րդ մասում՝

1) 58-րդ կետում «:» կետադրական նշանը փոխարինել «.» կետադրական նշանով.

2) լրացնել նոր 59-րդ կետ՝ հետևյալ բովանդակությամբ.

«59) 100 տոկոս համայնքային մասնակցությամբ կազմակերպության կողմից ներհամայնքային երթուղու շահագործման կամ 100 տոկոս համայնքային մասնակցությամբ կազմակերպության կողմից ավտոբուսներով, միկրոավտոբուսներով կամ տրոլեյբուսներով ներհամայնքային երթուղով ուղևորափոխադրումների կազմակերպման գործունեությունը:».

**Հոդված 5.** Օրենսգրքի 108-րդ հոդվածի 1-ին մասում՝

1) 26-րդ կետում «:» կետադրական նշանը փոխարինել «.» կետադրական նշանով.

2) լրացնել նոր 27-րդ կետ՝ հետևյալ բովանդակությամբ.

«27) 100 տոկոս համայնքային մասնակցությամբ կազմակերպության կողմից ներհամայնքային երթուղու շահագործման կամ 100 տոկոս համայնքային մասնակցությամբ կազմակերպության կողմից ավտոբուսներով, միկրոավտոբուսներով կամ տրոլեյբուսներով ներհամայնքային երթուղով ուղևորափոխադրումների կազմակերպման գործունեությունից ստացվող եկամուտները:».

**Հոդված 6.** Օրենսգրքի 112-րդ հոդվածի 1-ին մասում՝

1) 20-րդ կետում «:» կետադրական նշանը փոխարինել «.» կետադրական նշանով.

2) լրացնել նոր 21-րդ կետ՝ հետևյալ բովանդակութամբ.

«21) 100 տոկոս համայնքային մասնակցությամբ կազմակերպության կողմից ներհամայնքային երթուղու շահագործման կամ 100 տոկոս համայնքային մասնակցությամբ կազմակերպության կողմից ավտոբուսներով, միկրոավտոբուսներով կամ տրոլեյբուսներով ներհամայնքային երթուղով ուղևորափոխադրումների կազմակերպման գործունեության գծով կատարվող ծախսերը:».

**Հոդված 7.** Օրենսգրքի 225-րդ հոդվածի 1-ին մասը շարադրել հետևյալ խմբագրությամբ.

«1. Անշարժ գույքի հարկ վճարողներ են համարվում, կազմակերպություններն ու ֆիզիկական անձինք, բացառությամբ համայնքային կառավարչական հիմնարկների, համայնքային ոչ առևտրային կազմակերպությունների, ինչպես նաև բազմաբնակարան բնակելի շենքի բնակարանների, ոչ բնակելի տարածքների, բազմաբնակարան բնակելի շենքում տեղակայված` հասարակական, արտադրական նշանակության շինությունների, ավտոտնակների (ավտոկայանատեղիների, ավտոհանգրվանների) սեփականատերերին՝ բազմաբնակարան բնակելի շենքի սպասարկման և պահպանման համար անհրաժեշտ (այդ թվում` շենքի տակ գտնվող)՝ ընդհանուր բաժնային սեփականության իրավունքով պատկանող հողամասի և ընդհանուր օգտագործման տարածքների մասով:».

**Հոդված 8.** Օրենսգրքի 236-րդ հոդվածի 2-րդ, 3-րդ և 4-րդ մասերը շարադրել նոր խմբագրությամբ.

«2. Անշարժ գույքի պետական գրանցման կամանշարժ գույքի նկատմամբ իրավունքի պետական գրանցման նոր վկայական տրամադրելու դեպքում անշարժ գույքի հարկ վճարող ֆիզիկական անձինք մինչև անշարժ գույքի պետական գրանցման կամ նոր վկայականի տրամադրման օրն ընդգրկող ամիսը ներառող ժամանակահատվածի համար անշարժ գույքի հարկով հարկման օբյեկտ հանդիսացող տվյալ անշարժ գույքի մասով անշարժ գույքի հարկի պարտավորություններն ամբողջությամբ կատարում են մինչև անշարժ գույքի պետական գրանցումը կամ նոր վկայականի տրամադրումը:

3. Անշարժ գույքի պետական գրանցման կամ անշարժ գույքի նկատմամբ իրավունքի պետական գրանցման նոր վկայականի տրամադրման դեպքում անշարժ գույքի հարկ վճարող կազմակերպությունները մինչև անշարժ գույքի պետական գրանցման կամ նոր վկայականի տրամադրման օրն ընդգրկող ամիսը ներառող ժամանակահատվածի համար տվյալ համայնքում գտնվող անշարժ գույքի հարկով հարկման բոլոր օբյեկտների մասով անշարժ գույքի հարկի պարտավորություններն ամբողջությամբ կատարում են մինչև անշարժ գույքի պետական գրանցումը կամ նոր վկայականի տրամադրումը:

4. Անշարժ գույքի կադաստր վարող մարմինը սույն հոդվածով նախատեսված դեպքերում անշարժ գույքի պետական գրանցումն իրականացնում է, անշարժ գույքի նկատմամբ իրավունքի պետական գրանցման նոր վկայականը տրամադրում է հաշվառող մարմինների կողմից տրված` անշարժ գույքի գծով հարկային պարտավորություններ չունենալու վերաբերյալ տեղեկանքի (այդ թվում՝ էլեկտրոնային) հիման վրա, որում նշվում է նաև տեղեկանքը տրամադրելու հարկային տարվա այն ժամանակահատվածը, որի համար տվյալ անշարժ գույքի մասով կատարված են անշարժ գույքի հարկի (կազմակերպությունների համար` տվյալ հաշվառող մարմնում հաշվառված բոլոր օբյեկտների մասով անշարժ գույքի հարկի) վճարումները:».

**Հոդված 9.** Օրենսգրքի 236-րդ հոդվածում լրացնել նոր 5-րդ մաս՝ հետևյալ բովանդակությամբ.

«5.Սույն հոդվածի 2-րդ, 3-րդ և 4-րդ մասերով նախատեսված կարգավորումների պահանջները չեն տարածվում պետական մարմինների, տեղական ինքնակառավարման մարմինների իրավական ակտերի հիման վրա իրականացվող անշարժ գույքի նկատմամբ իրավունքների, իրավունքների սահմանափակումների պետական գրանցման, դատական ակտերի հարկադիր կատարումն ապահովող մարմինների, նախաքննություն իրականացնող մարմինների որոշումների հիման վրա իրականացվող անշարժ գույքի նկատմամբ իրավունքների սահմանափակումների պետական գրանցման, օրենքով սահմանված կարգով ժառանգությունն ընդունելու հիմքով սեփականության իրավունքի պետական գրանցման դեպքերի հիման վրա:».

**Հոդված 10.** Օրենսգրքի 240-րդ հոդվածի 1-ին մասը շարադրել հետևյալ խմբագրությամբ.

«1. Փոխադրամիջոցների գույքահարկ վճարողներ են համարվում, կազմակերպություններն ու ֆիզիկական անձինք, բացառությամբ համայնքային կառավարչական հիմնարկների, համայնքային ոչ առևտրային կազմակերպությունների:».

**Հոդված 11.** Օրենսգրքի 251-րդ հոդվածի 4-րդ, 5-րդ և 6-րդ մասերը շարադրել հետևյալ խմբագրությամբ.

«4. Փոխադրամիջոցի պետական գրանցման կամ հաշվառման (վերահաշվառման) կամ հաշվառումից հանելու կամ նոր հաշվառման վկայագրի հատկացման դեպքերում փոխադրամիջոցների գույքահարկ վճարող ֆիզիկական անձինք մինչև փոխադրամիջոցի պետական գրանցման կամ հաշվառման (վերահաշվառման) կամ հաշվառումից հանելու կամ նոր հաշվառման վկայագրի հատկացման օրն ընդգրկող ամիսը ներառող ժամանակահատվածի համար փոխադրամիջոցների գույքահարկով հարկման օբյեկտ հանդիսացող տվյալ փոխադրամիջոցի մասով փոխադրամիջոցների գույքահարկի պարտավորություններն ամբողջությամբ կատարում են մինչև փոխադրամիջոցի պետական գրանցումը կամ հաշվառումը կամ (վերահաշվառումը) կամ հաշվառումից հանելը կամ նոր հաշվառման վկայագրի հատկացումը:

5. Փոխադրամիջոցի պետական գրանցման կամ հաշվառման (վերահաշվառման) կամ հաշվառումից հանելու կամ նոր հաշվառման վկայագրի հատկացման դեպքերում փոխադրամիջոցների գույքահարկ վճարող կազմակերպությունները մինչև փոխադրամիջոցի պետական գրանցման կամ հաշվառման (վերահաշվառման) կամ հաշվառումից հանելու կամ նոր հաշվառման վկայագրի տրամադրման օրն ընդգրկող ամիսը ներառող ժամանակահատվածի համար փոխադրամիջոցների գույքահարկով հարկման օբյեկտ հանդիսացող տվյալ համայնքում գտնվող փոխադրամիջոցների գույքահարկով հարկման բոլոր փոխադրամիջոցների մասով փոխադրամիջոցների գույքահարկի պարտավորություններն ամբողջությամբ կատարում են մինչև փոխադրամիջոցի պետական գրանցումը կամ հաշվառումը (վերահաշվառումը) կամ հաշվառումից հանելը կամ նոր հաշվառման վկայագրի հատկացումը:

6. Շարժական գույքի կադաստր վարող մարմինը փոխադրամիջոցի պետական գրանցումը, հաշվառումը (վերահաշվառումը), հաշվառումից հանելը, նոր հաշվառման վկայագրի հատկացումն իրականացնում է հաշվառող մարմինների կողմից տրված` փոխադրամիջոցի գծով հարկային պարտավորություններ չունենալու վերաբերյալ տեղեկանքի (այդ թվում՝ էլեկտրոնային) հիման վրա, որում նշվում է նաև տեղեկանքը տրամադրելու հարկային տարվա այն ժամանակահատվածը, որի համար տվյալ փոխադրամիջոցի մասով կատարված են փոխադրամիջոցների գույքահարկի (կազմակերպությունների համար` տվյալ հաշվառող մարմնում հաշվառված բոլոր փոխադրամիջոցների գույքահարկի) պարտավորությունները:»:

**Հոդված 12.** Օրենսգրքի 251-րդ հոդվածի 6-րդ մասից հետո լրացնել նոր 6.1-ին մաս՝ հետևյալ բովանդակությամբ.

«6.1. Սույն հոդվածի 4-րդ, 5-րդ և 6-րդ մասերով նախատեսված կարգավորումների պահանջները չեն տարածվում օրենքով սահմանված կարգով ժառանգությունն ընդունելու հիմքով փոխադրամիջոցի պետական գրանցման դեպքերի հիման վրա:».

**Հոդված 13.** Օրենսգրքի 256-րդ հոդվածի 1-ին մասում ««Պետական տուրքի մասին» Հայաստանի Հանրապետության օրենքի 19.7-րդ և 19.8-րդ հոդվածներով սահմանված» բառերից հետո լրացնել «, ինչպես նաև 100 տոկոս համայնքային մասնակցությամբ կազմակերպության կողմից ներհամայնքային երթուղու շահագործման կամ 100 տոկոս համայնքային մասնակցությամբ կազմակերպության կողմից ավտոբուսներով, միկրոավտոբուսներով կամ տրոլեյբուսներով ներհամայնքային երթուղով ուղևորափոխադրումների կազմակերպման» բառերը.

**Հոդված 14.** Օրենսգրքի 267-րդ հոդվածի 5-րդ մասում՝

1) 11-րդ կետում «:» կետադրական նշանը փոխարինել «.» կետադրական նշանով.

2) լրացնել նոր 12-րդ կետ՝ հետևյալ բովանդակութամբ.

«12) ներհամայնքային երթուղու շահագործման կամ ավտոբուսներով, միկրոավտոբուսներով կամ տրոլեյբուսներով ներհամայնքային երթուղով ուղևորափոխադրումների կազմակերպման գործունեության տեսակներով զբաղվող 100 տոկոս համայնքային մասնակցությամբ կազմակերպությունները՝ այդ գործունեության տեսակների մասով:»:

**Հոդված 15.** Սույն օրենքը, բացառությամբ սույն օրենքի 3-րդ, 7-րդ և 10-րդ հոդվածների, ուժի մեջ է մտնում պաշտոնական հրապարակման օրվանից մեկ ամիս հետո: Սույն օրենքի 3-րդ հոդվածն ուժի մեջ է մտնում պաշտոնական հրապարակման օրվան հաջորդող օրը և տարածվում է մինչև սույն օրենքն ընդունելը ծագած հարաբերությունների վրա: Սույն օրենքի 7-րդ և 10-րդ հոդվածներն ուժի մեջ են մտնում պաշտոնական հրապարակման օրվանից երեք ամիս հետո: Ենթաօրենսդրական նորմատիվ իրավական ակտերում սույն օրենքի ընդունումից բխող փոփոխությունները կատարվում են սույն օրենքի ընդունումից հետո մեկամսյա ժամկետում: