**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ   
ՕՐԵՆՔԸ**

**«ՊԱՇՏՊԱՆՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պաշտպանության մասին» 2017 թվականի նոյեմբերի 15-ի ՀՕ-196-Ն օրենքի (այսուհետ՝ Օրենք) 20-րդ հոդվածի 2-րդ մասում.

1) 2-րդ կետում «վերջակետ» կետադրական նշանը փոխարինել «ստորակետ» կետադրական նշանով.

2) լրացնել նոր 3-րդ կետ՝ հետևյալ բովանդակությամբ..

«3) օրենքով իրենց վերապահված իրավասությունների շրջանակներում աջակցել տեղական ինքնակառավարման մարմիններին սույն օրենքի 21-րդ հոդվածի 5-րդ մասով նախատեսված՝ համայնքում հաշվառված զինապարտների գրանցամատյանը վարելու համար՝ Հայաստանի Հանրապետության կառավարության սահմանած կարգով վերջիններիս տրամադրելով գրանցամատյանի վարման համար անհրաժեշտ տեղեկատվություն:».

**Հոդված 2.** Օրենքի 21-րդ հոդվածի 5-րդ մասը շարադրել նոր խմբագրությամբ՝ հետևյալ բովանդակությամբ.

«5. Զինապարտների զինվորական հաշվառման լրիվությունն ապահովելու նպատակով պետական և տեղական ինքնակառավարման մարմինները, անկախ կազմակերպական-իրավական ձևից` գործատու կազմակերպություններն ու ուսումնական հաստատությունները վարում են աշխատող կամ սովորող, իսկ տեղական ինքնակառավարման մարմինները` նաև համայնքում հաշվառված զինապարտների վերաբերյալ գրանցամատյան: Գրանցամատյանի վարման կարգը, ինչպես նաև համայնքում հաշվառված զինապարտների գրանցամատյանի վարման համար անհրաժեշտ տեղեկատվությունը տնօրինող պետական լիազոր մարմնի կողմից տեղական ինքնակառավարման մարմիններին տեղեկատվություն ներկայացնելու կարգը սահմանում է Հայաստանի Հանրապետության կառավարությունը:»:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվանից մեկ ամիս հետո: Ենթաօրենսդրական նորմատիվ իրավական ակտերում սույն օրենքի ընդունումից բխող փոփոխությունները կատարվում են սույն օրենքի ընդունումից հետո մեկամսյա ժամկետում: